OzLabs/hebrew-wiki-articles huggingface dataset:
טיטן 3B

טיטאן 3B (באנגלית: Titan IIIB) היה משגר שפותח מטיל בליסטי בין־יבשתי טיטן 2. המשגר שימש לשיגור חלליות בשנים 1966-1988. השינוי העיקרי לעומת הטיל הבליסטי היה הוספת שלב שלישי.

==תיאור המשגר==
הסיבה לפיתוח משגר חדש היה צורך במשגר שיהיה מותאם לשיגור לווייני הריגול מסדרה KH-8 Gambit 3. בעקבות פיתוחו הוחלט לנצל את המשגר לשיגורים של לוויינים נוספים. הפיתוח הסתיים בשנת 1966 ולצורכי שיגור הותאם כן שיגור 4W בבסיס חיל האוויר ונדנברג.

הגרסה הראשונה הייתה Titan 3B. גרסה זו כללה 22 שיגורים בשנים 1966-1969.

הגרסה השנייה הייתה Titan 23B. גרסה זו כללה מערכת ניווט חדשה. גרסה זו ביצע 9 שיגורים בשנים 1969-1971.

בשנים 1971-1984 בוצעו שיגורים של גרסת Titan 24B עם תא דלק מוגדל. בוצעו 23 שיגורים שכללו 2 כשלונות.

בשנים 1971-1973 בוצוע 3 שגורים של גרסת Titan 33B.

בשנים 1971-1987 בוצעו שיגורים של גרסת Titan 34B. בוצעו 23 שיגורים שכללו 2 כשלונות.

==קישורים חיצוניים==

* [https://web.archive.org/web/20161228024109/http://astronautix.com/t/titaniiib.html תיאור משגר גרסת 3B] 
* [https://web.archive.org/web/20161227225329/http://astronautix.com/t/titan23b.html תיאור משגר 23B] 
* [https://web.archive.org/web/20161227235402/http://astronautix.com/t/titan24b.html תיאור משגר גרסת 24B] 
* [https://web.archive.org/web/20161228021452/http://astronautix.com/t/titan33b.html תיאור משגר גרסת 24B] 
* [https://web.archive.org/web/20161228002423/http://astronautix.com/t/titan34b.html תיאור משגר גרסת 34B] 
* [https://space.skyrocket.de/doc_lau/titan-3_nb.htm רשימת שיגורים]

קטגוריה:סדרת טילי טיטן
קטגוריה:תוכנית החלל האמריקאית
קטגוריה:תוכנית ג'מיני
קטגוריה:חברת גלן ל. מרטין
Belong Together

"Belong Together" הוא שיר של הזמר האמריקאי מארק אמבור . הוא יצא ב-16 בפברואר 2024, דרך הנדרד דייז רקורדס כסינגל השלישי מתוך אלבום האולפן הראשון של אמבור, Rockwood. השיר הפך ויראלי בטיקטוק לפני יציאתו והפך לסינגל הראשון שלו שנכנס למצעדים, שהגיע לשיאו בעשירייה הפותחת באוסטריה, גרמניה, אירלנד ושווייץ.

== רקע ==
לפני יציאתו, אמבור קידם את השיר במשך שבועות בחשבון הטיקטוק שלו. שתי גרסאות של השיר הפכו לוויראליות בפלטפורמה.<ref></ref>

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירים באנגלית
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד 40 הסינגלים ההולנדיים
Fade In (תוכנה)

תוכנת כתיבת התסריט המקצועית פייד אין (באנגלית: Fade In Professional Screenwriting Software), הידועה גם בשמה הקצר פייד אין (Fade In) היא תוכנה לכתיבת תסריטים בפורמט המקצועי והסטנדרטי בתעשייה.<ref></ref> התוכנה יכולה לשמש גם לכתיבת הצגות במה, הצגות רדיו, מולטימדיה, רומנים גרפיים ופורמטים דומים אחרים של תסריטים.

Fade In פותחה על ידי קנט טסמן, במאי קולנוע ותסריטאי. התוכנה שוחררה לראשונה ב-2011; הגרסה האחרונה, 4.1.0 שוחררה בשנת 2023.<ref></ref>

גרסת שולחן העבודה של התוכנה זמינה עבור Windows, Mac OS X ו-Linux. גרסת התוכנה במובייל זמינה עבור iOS (כולל גם אייפון וגם אייפד) ומכשירי אנדרואיד.

== מאפיינים ==
Fade In מיישמת את השימוש הסטנדרטי המצופה מתוכנת כתיבת תסריט מיוחדת, כולל עיצוב סצנות, פעולה, דמויות ודיאלוג בפורמט תסריטאי סטנדרטי בתעשייה.

מפתחי התוכנה הטמיעו מספר תכונות שחסרות לתוכנות כתיבת התסריט המקצועיות האחרות, כולל תמיכה מלאה ביוניקוד, צבעי דפי גרסאות, שינוי שמות תווים, עריכת מסך מלא,<ref>[http://www.hollywoodreporter.com/news/indie-gear-small-screenwriting-software-568450 "Indie Gear: Small Screenwriting Software Startup Takes on the Behemoth that is Final Draft"]. Hollywood Reporter.</ref> סימון מים אצווה ותמיכה בפורמטים כגון Final Draft ועוד.

== קישורים חיצוניים ==

* 
== הערות שוליים ==

*
קטגוריה:תסריט
קטגוריה:יישומי מחשב
סמיר אבו זייד

סמיר אבו זייד (בערבית: سمير أبو زيد; נולד ב-20 ביולי 1963) הוא ראש המועצה המקומית עיילבון.

==ביוגרפיה==
נולד למסעוד ונדיה וגדל בעיילבון. השני מבין חמישה אחים. למד בבית ספר יסודי עיילבון ובתיכון גמנסיה הגליל הנוצרית בעיילבון.

לאחר התיכון החל ללמוד כלכלה וחשבונאות באוניברסיטה העברית בירושלים. בשנת 1992 הוסמך כרואה חשבון. לאחר מכן פתח משרד ראיית חשבון בעיילבון.

בשנים 1992—2003 שימש כחבר מועצה מקומית עיילבון.

בבחירות לרשויות המקומיות ב-2003 התמודד לראשות המועצה מול סלימאן זרייק וניצח עם 60.08% מהקולות לעומת 47.50% לזרייק.

בשנים 2004—2006 שימש כחבר בהמועצה הארצית לתכנון ובנייה וחבר בוועדת הערר במועצה הארצית לתכנון ובנייה. חבר בעמותת "יד ריבה" הפועלת למען הקשישים.

בבחירות לרשויות המקומיות ב-2008 התמודד לראשות המועצה בשנית והפסיד לג'ריס מטר לאחר שקיבל 48.19% מהקולות לעומת 51.81% למטר.

בבחירות לרשויות המקומיות ב-2018 התמודד לראשות המועצה בשלישית מול ג'ריס מטר וניצח עם 60.68% מהקולות לעומת 39.32% למטר.

בשנים 2018—2019 שימש חבר בוועדה מקומית לתכנון ובנייה באשכול גליל מזרחי.

בבחירות לרשויות המקומיות ב-2024 התמודד לראשות המועצה פעם רביעית וגבר על האני מטר ופדל סרור לאחר שזכה ל-53.95% מהקולות.

בעל תואר ראשון בחשבונאות וכלכלה מהאוניברסיטה העברית בירושלים. בעל תעודה בגישור. חבר דירקטוריון החברה למשק וכלכלה של השלטון המקומי.

הוא נשוי לסוזנה מנהלת חשבונות במקצועה ואב לארבעה. מתגורר בעיילבון.

==קישורים חיצוניים==
* [https://www.eilaboun.muni.il/about/Pages/mayorsay.aspx סמיר אבו זייד], באתר מועצה מקומית עיילבון

==הערות שוליים==

קטגוריה:ראשי מועצות מקומיות בישראל
קטגוריה:רואי חשבון ישראלים
קטגוריה:בוגרי אוניברסיטת בר-אילן
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1963
עומר בן יעקב

עומר בן יעקב הוא עיתונאי תחקירים ישראלי, חוקר רשת וטכנולוגיה, וכתב הסייבר והדיסאינפורמציה של עיתון "הארץ" ו"העין השביעית".<ref></ref> רבים מתחקיריו עוסקים במפגש בין טכנולוגיה לפוליטיקה, ובחשיפת פעילות של ממשלות ומארגנים שמנסים להשפיע על דעת הקהל.<ref></ref>

== ביוגרפיה ==
בן יעקב נולד בניו יורק וגדל בתל אביב. בעל תואר אקדמי במדעי המחשב וסוציולוגיה של המדע. עבד בן יעקב במספר עיתונים וכתבי עת, בעיקר בנושאי טכנולוגיה וחברה.

=== תחקירים בולטים ===
בן יעקב השתתף במספר תחקירים בינלאומיים זוכי פרסים, ביניהם:
* תחקיר על תוכנת פגסוס - תחקיר מקיף על תוכנת הריגול פגסוס, שפותחה על ידי חברת NSO הישראלית, תחקיר שהעלה שאלות קשות בנוגע לאתיקה של תעשיית הסייבר הישראלית והשפעתה על הדמוקרטיה.
* צוות חורחה - תחקיר שחשף את פעילותה של רשת של ישראלים שניסו לשבש מערכות בחירות ברחבי העולם באמצעות שימוש בטכנולוגיות דיגיטליות. התחקיר הציג איומים הגלומים במניפולציה של דעת הקהל באמצעות כלים דיגיטליים.

=== תחומי עניין ומחקר ===
בנוסף לעבודתו העיתונאית, בן יעקב הוא גם חוקר ויקיפדיה וסוציולוגיה של המדע. הוא מפרסם מאמרים אקדמיים ומנחה פודקאסט העוסק בנושאים הקשורים לטכנולוגיה, דיסאינפורמציה ופוליטיקה. תחומי העניין המרכזיים שלו כוללים:
* דיסאינפורמציה – חקר מקורות, שיטות הפצה והשפעות של מידע כוזב ברשת
* סייבר – חקר איומי סייבר, הנדסה חברתית והשפעת הטכנולוגיה על הביטחון הלאומי
* ויקיפדיה – חקר התהליכים החברתיים והפוליטיים העומדים בבסיס עריכת האנציקלופדיה המקוונת.

בן יעקב משמש כמרצה, בנושאים הקשורים לטכנולוגיה, דיסאינפורמציה ופוליטיקה. כן עובד כחוקר במכון ה-LPI בפריז, בתחום הסוציולוגיה של המדע, ומתמקד בחקר ויקיפדיה ותהליכים חברתיים ופוליטיים. לבן יעקב פודקאסט "זו דעתי על כל פנים", אותו הוא מעביר יחד עם אשתו, מיכל צורן.

בן יעקב נשוי ואב לילד.

== קישורים חיצוניים ==
* 
* 
* 
* 

==הערות שוליים==

קטגוריה:כתבים ישראלים
גארדלנד

אתר הנופש גארדלנד (Gardaland Resort) הוא אתר נופש בפארק שעשועים הממוקם בצפון מזרח איטליה. אתר הנופש נפתח ב-19 ביולי 1975, וכולל את פארק גארדלנד (Gardaland Park), עולם הים והאקוואריום גארדלנד סי-לייף (Gardaland Sea-Life), פארק המים לגולנד (Legoland), מלון גארדלנד (Gardaland Hotel), מלון אדוונצ'ר (Adventure Hotel) ומלון מג'יק (Magic Hotel). המתחם נמצא בסמוך לאגם גארדה (Lake Garda) ומשתרע על שטח של 445,000 מ"ר, בעוד שפארק השעשועים לבדו מתפרס על פני 200,000 מ"ר. 

ביוני 2005 דורג גארדלנד במקום החמישי ברשימת עשרת פארקי השעשועים המובילים בעולם של מגזין פורבס<ref></ref>. על פי נתוני 2011, הוא השמיני באירופה במספר המבקרים בפארק.

מאז אוקטובר 2006, הפארק נמצא בבעלות החברה הבריטית Merlin Entertainments. האטרקציות העיקריות בפארק כוללות את המתקנים Mammut, Jungle Rapids, Fuga Da Atlantide, Shaman, Blue Tornado, Raptor ורכבת ההרים האנכית הראשונה באיטליה ה-Oblivion: The Black Hole<sup>(אנ')</sup> שנפתחה ב-28 במרץ 2015.

==היסטוריה==
האתר נבנה על החוף המזרחי של אגם גארדה בקסטלנואובו דל גארדה ונפתח למבקרים ב -19 ביולי 1975.

הוא התרחב בהתמדה הן בשטח והן בכמות המבקרים, והגיע למיליון מבקרים בשנת 1984. בשנת 2007, מספר המבקרים הגיע ל-3 מיליון<ref></ref>. 

בפארק יש בסך הכל כ-32 מתקנים, הכוללים 7 רכבות הרים ו-3 מגלשות מים.

== אטרקציות ==
===רכבות ההרים===
{| class="wikitable"
|-
! שם !! תמונה !! שנת פתיחה
|-
| Blue Tornado || 1998
|-
| Shaman || 1985 
|-
| Raptor || 2011 
|-
| Mammut || 2008 
|-
| Oblivion:The Black Hole || 2015 
|-
| Kung Fu Panda Master || 
ימין
|| 2016 
|-
| Ortobruco Tour || 
ימין
 || 1990 
|}

===מגלשות המים===
{| class="wikitable"
|-
! שם !! תמונה !! שנת פתיחה
|-
| Colorado Boat || 1984
|-
| Fuga da Atlantide || 2004 
|-
| Jungle Rapids || 1999 
|}
הפארק פתח מתקן המבוסס על זיכיון סרטי ג'ומנג'י בשם "ג'ומנג'י - ההרפתקה לעונת 2022", בהשתתפות דמות אנימטרונית גדולה.

אחד מאזורי האטרקציה המותאמים לילדים צעירים הוא "העולם של פפה החזירה" – Peppa Pig Land, האזור מבוסס על סדרת הטלוויזיה "פפה פיג"

== ראו גם ==
* Canevaworld - מתחם בקרבת גארדלנד הכולל את פארק המים Caneva ואת פארק השעשועים Movieland (באיטלקית)

== קישורים חיצוניים ==

* [https://amusement-parks.co.il/gardaland/ כל מה שצריך לדעת על גארדלנד - Gardaland], באתר amusement-parks.co.il
* [https://www.gardaland.co.il/guide/ Gardaland Park – מדריך למטייל הישראלי], באתר gardaland.co.il

== הערות שוליים ==

קטגוריה:פארקי שעשועים באירופה
קטגוריה:טרנטינו - אלטו אדיג'ה
אי-רציונליזם

אִי-רַצְיוֹנָלִיזְם היא תנועה פילוסופית שצמחה בתחילת המאה ה-19, תוך שימת דגש על הממד הלא-רציונלי של חיי האדם. בעודם דוחים את הלוגיקה, האי-רציונליסטים טוענים כי אינסטינקט ורגשות עדיפים על השכל הישר בחקר הידע. המונח שימש לעיתים קרובות ככינוי גנאי לביקורות נגד הרציונליזם בכללותו.

הפילוסופיה של הרציונליזם, המובנת ככזו שפותחה לראשונה בכתביהם של פרנסיס בייקון ורנה דקארט, ספגה ביקורות שונות מאז הצגתה. אלו עשויות לכלול השקפה שדברים מסוימים הם מעבר להבנה רציונלית, שרציונליות מוחלטת אינה מספקת או אפילו מזיקה לחיי אדם, או שאנשים אינם רציונליים ומתקדמים חברתית באופן אינסטינקטיבי.

==היסטוריה==
ג'רג' לוקאץ' טען שהתקופה הראשונה של האי-רציונליזם התעוררה עם שלינג וקירקגור, במאבק נגד התפיסה הדיאלקטית של קידמה שאומצה על ידי האידיאליזם הגרמני.

אי-רציונליזם אונטולוגי, עמדה שאימץ ארתור שופנהאואר, מתאר את העולם כלא מאורגן בצורה רציונלית. מאחר שבני אדם נולדים כגוף של ביטויים של חתירה לא רציונלית למשמעות, הם חשופים לכאב ולסבל.

אוסוואלד שפנגלר האמין שהחזון המטריאליסטי של קרל מרקס מבוסס על מדע של המאה התשע-עשרה, בעוד שהמאה העשרים תהיה עידן הפסיכולוגיה:

==הערות שוליים==

קטגוריה:רציונליזם
אלכסנדר שווייצר

אלכסנדר רוג'ר שווייצר (בגרמנית: Alexander Roger Schweitzer; נולד ב-17 בספטמבר 1973 בלנדאו, פפאלץ) הוא פוליטיקאי גרמני. הוא מכהן כראש ממשלת המדינה של ריינלנד-פפאלץ מטעם המפלגה הסוציאל-דמוקרטית (SPD) מאז 10 ביולי 2024.

הוא מכהן גם כחבר הנהלת המפלגה הסוציאל-דמוקרטית הפדרלית מאז דצמבר 2017. מ-2014 עד 2021 כיהן כיושב ראש ה-SPD בפרלמנט מדינת ריינלנד-פפאלץ ולאחר מכן שימש כשר העבודה, הרווחה, הטרנספורמציה והדיגיטליזציה תחת ראש הממשלה מלו דרייר עד 2024<ref></ref>.

== ראשית חייו ==
שווייצר, בנו של ספן, בילה את שש שנותיו הראשונות עם הוריו ואחותו על ספינות מטען בנתיב הימי בין קרלסרוהה לרוטרדם. ב-1993, לאחר שסיים את לימודיו בתיכון בבאד ברגזאברן, המשיך ללימודי משפטים באוניברסיטת יוהאן גוטנברג במיינץ.

ב-2001, לאחר שסיים את לימודיו, עבד בסוכנות לאבטחת איכות בהוראה, לימוד ומחקר בבאדן-וירטמברג. בשנת 2005 מונה למנהל פרויקטים במכון שטיינבייס בהיידלברג וכמרצה באוניברסיטת מוסבאך<ref></ref>.

== קריירה פוליטית ==
ב-1989 הצטרף שוויצר ל-SPD. בין השנים 1993-1995 הוא היה סגן יושב ראש תנועת הצעירים הסוציאליסטים (JUSOS) בריינלנד-פפאלץ ומ-1995 עד 1997 היה יושב ראש התנועה במחוז פפאלץ. בשנת 1995 נבחר לוועד המנהל של ה-SPD במחוז פפאלץ, בו היה חבר עד 2013. בין השנים 1997 עד 2004 היה יושב ראש ה־SPD בביליגהיים-אינגנהיים ובין 2002 עד 2005 במחוז לנדאולנד. בשנת 2002 נבחר לוועד המנהל של של ה-SPD בריינלנד-פפאלץ כ אחד משלושת סגני היושב ראש. ב-4 בנובמבר 2023 נבחר מחדש לתפקיד<ref></ref>.

בשנת 1999 נבחר שווייצר למועצת מחוז דרום ויינשטראסה ולמועצה המוניציפלית בלנדאולנד, ובשנת 2007 ליושב ראש ה-SPD המקומית. נבחר לראשונה לפרלמנט מדינת ריינלנד-פפאלץ ממרץ 2006 ועד ליולי 2009.

משנת 2009 שימש שווייצר מזכיר המדינה במשרד הכלכלה, התחבורה, החקלאות וגידול הגפנים של ריינלנד-פפאלץ. הוא החליף את קרסטן קיהל שמונה לשר האוצר. לאחר הבחירות במדינה ב-2011, החליף שווייצר החליף את הייקה ראב, שמונתה כמזכירת המדינה במשרד הפנים, הספורט והתשתיות והפך למזכ"ל ה-SPD במדינה. קידום זה בא לפועל על ידי ראש הממשלה דאז קורט בק, אשר העריך את שווייצר רבות ופעל על מנת לשפר את מעמדו במפלגה<ref></ref>.

ב-2013 נבחר בפעם השנייה לפרלמנט המדינה וכיהן כשר הרווחה תחת ראש הממשלה מלו דרייר בין ה-16 בינואר 2013 ל-12 בנובמבר 2014. כיהן כיושב ראש ה-SPD בפרלמנט המדינה מ-2014 עד 2021<ref></ref>.

ב-8 בדצמבר 2017, הוא נבחר כיועץ בוועד המנהל של מפלגת ה-SPD<ref></ref>. הוא נבחר מחדש לתפקיד זה בדצמבר 2023<ref></ref>. לאחר הבחירות למדינה ב-14 במרץ 2021, הפך שוויצר לשר העבודה, הרווחה, הטרנספורמציה והדיגיטציה תחת דרייר<ref></ref>.

ב-10 ביולי 2024, לאחר התפטרותה של דרייר, נבחר שוויצר לראשות ממשלת ריינלנד-פאלץ, במקומה של דרייר. הוא קיבל 57 קולות, שלושה קולות יותר ממספר החברים בקואליציה<ref></ref>.

== פעילויות נוספות ==
שוויצר הוא אוהד קבוצת הכדורגל פ.צ. קייזרסלאוטרן<ref></ref> ומכהן כיושב ראש הקרן ע"ש פריץ ואלטר, הפועלת לקידום ספורט נוער, השתתפות חברתית של צעירים וקשרי ספורט ותרבות עם מרכז ומזרח אירופה<ref></ref>.

== חיים אישיים ==
שוויצר הוא נוצרי קתולי, נשוי ואב לשלושה ילדים. גובהו הוא 2.06 מטר<ref></ref>.

== קישורים חיצוניים ==

* 

== הערות שוליים ==

קטגוריה:חברי המפלגה הסוציאל-דמוקרטית של גרמניה
קטגוריה:פוליטיקאים גרמנים
קטגוריה:בוגרי אוניברסיטת מיינץ
קטגוריה:חברי הבונדסראט
קטגוריה:גרמנים שנולדו ב-1973
קטגוריה:ריינלנד-פפאלץ
נואבו סנטנדר

מפה של ספרד החדשה לאורך מפרץ מקסיקו
נואבו סנטנדר (בספרדית: Nuevo Santander) היה אזור של מלכות המשנה של ספרד החדשה, המכסה את המדינה המקסיקנית המודרנית טמאוליפס והשתרע עד לדרום טקסס של ימינו בארצות הברית.

== היסטוריה ==
נואבו סנטנדר נקראה על שם סנטנדר, קנטבריה, ספרד, ויושבה על ידי קולוניסטים ספרדיים אמריקאים במסע התיישבות מרוכז שהגיע לשיא בשנים 1748–1750. היא הייתה תחת סמכות השיפוט של האודינסיה המלכותית של גוודלחרה בנושאים שיפוטיים, ובשנת 1776, נואבו סנטנדר הפכה לחלק מהמחוז האוטונומי למחצה של הפרובינציה הפנימית.

חוסה דה אסקנדון ייסד את המושבה ב-1747. בשנת 1755 נוסדה חימנס, שהפכה לעיר הגדולה ולבירה של המושבה. שמה של המדינה שונה לטמאוליפס לאחר שמקסיקו קיבלה את עצמאותה ב-1821. <ref></ref>

== קישורים חיצוניים ==

== הערות שוליים ==

קטגוריה:האימפריה הספרדית
ההפגנות בוונצואלה (2024)

ההפגנות בוונצואלה (בספרדית: Protestas en Venezuela de 2024) הן סדרה של הפגנות ומחאות המתרחשות בוונצואלה בעקבות פרסום תוצאות הבחירות לנשיאות בוונצואלה (2024) . המפגינים מאשימים את ניקולאס מדורו, נשיא ונצואלה , בביצוע הונאת בחירות. מדורו אמור להתחיל את כהונתו השלישית בינואר 2025.<ref></ref><ref></ref>

== רקע ==
אלביס אמורוסו, המבקר הכללי של ונצואלה, הכריז על ניצחונו של ניקולס מדורו בשעות המוקדמות של 29 ביולי 2024. רוב האופוזיציה הגיבה בגינוי וטענה כי התוצאות מוטעות.<ref></ref> אדמונדו גונסאלס, יו"ר האופוזיציה שהפסיד למדורו, גם כן טען להטעיה בתוצאות הבחירות. מספר מדינות היו סקפטיות לגבי התוצאות והגיבו בביקורת.<ref></ref><ref></ref> מדורו הוכרז כמנצח לפני שתוצאות הבחירות יצאו לאור.<ref></ref>

אמורוסו וגונסאלס לא קראו לאזרחים לצאת להפגין, אך כן קראו להם להיות נוכחים ליד קלפיות עד שתוצאות ההצבעות התפרסמו.<ref></ref>

== כרונולוגיה ==
=== 28 ביולי ===
ב-28 ביולי 2024, ביום הבחירות, ונצואלים ברזילאים הפגינו נגד מדורו במספר ערים בברזיל (פקריימה, בואה ויסטה, סאו פאולו). בהפגנות השתתפו מאות אזרחים שקראו להגנת הדמוקרטיה.<ref></ref>

=== 29 ביולי ===
ב-29 ביולי 2024, אזרחים הפגינו במספר מוקדים בוונצואלה, ביניהם קראקס, בירת ונצואלה. הכביש המהיר קרקס-לה גוואירה, נחסם לחלוטין על ידי מפגינים.<ref></ref> הפגנות התקיימו גם בפלקון, אחת מ-23 המדינות המרכיבות את ונצואלה.<ref></ref>

מאוחר יותר, הפגנות התקיימו בשכונת סן בלאס או לה דולוריטה, עם נוכחות גבוהה של שוטרים לאורך רחובות בירת ונצואלה.<ref></ref>

באי מרגריטה, האי הגדול ביותר בוונצואלה, מפגינים השחיתו שלטי בחירות של מדורו ומפלגתו. ההפגנות נמשכו בשדרות לה אויאמה, שם ניסו מפגינים להפיל פסל של הוגו צ'אבס. המשטרה הגיבה בירי וגז מדמיע, והמפגינים הגיבו בחזרה באמצעות זריקה של אבנים, מקלות ובקבוקי תבערה לעברם.<ref></ref>

בקורו, בירת מדינת פלקון ועיר בצפון ונצואלה, מפגינים הצליחו להפיל פסל של הוגו צ'אבס.<ref></ref> תיעוד הפסל הנופל הפך לטרנד ברשתות החברתיות ונעשה בו שימוש בכרזי תעמולה של בוליבריאנים .

במהלך ההפגנות ב-29 ביולי, 2 מפגינים נהרגו, 7 מפגינים נפצעו ו-3 אחרים נהרגו באופן לא מאומת מירי נשק.<ref></ref>

=== 30 ביולי ===
בלילה של 30 ביולי 2024, מפגינים השחיתו את המשרד של ראש עיריית קרירובנה, ולאחר מכן השחיתו את המטה האזורי של המפלגה הסוציאליסטית המאוחדת של ונצואלה (PSUV).

== ראו גם ==
* מהפכת כוח העם
* ההפגנות בבלארוס (2020–2021)
* מלחמת האזרחים השנייה בחוף השנהב

==קישורים חיצוניים==

== הערות שוליים ==

קטגוריה:מחאות ב-2024
קטגוריה:ונצואלה: היסטוריה
קטגוריה:מחאות מתמשכות
דניאל בנימיני

דניאל בנימיני (1993-1925) בתל אביב) היה ויולן ישראלי.
==ביוגרפיה ==
דניאל בנימיני נולד בתל אביב ולמד בגימנסיה הרצליה ובקונסרבטוריון שולמית. בשנת 1942 התגייס לבריגדה היהודית והשתתף בלחימה באיטליה. עם תום מלחמת העולם השנייה למד באקדמיה למוזיקה בירושלים. במלחמת העצמאות היה קצין שריון ונפצע קשה בקרב.

בשנת 1950 הצטרף לתזמורת הפילהרמונית הישראלית ומשנת 1960 עד 1990 כיהן בה כוויולן הראשי ואף מילא תפקידים ניהוליים בכירים. כוויולן ראשי אורח ניגן גם בתזמורת פריז, תחת שרביטו של דניאל ברנבוים, הופיע עמה כסולן ועזר לארגן מחדש את קבוצת הוויולות שלה..

ב-1959 ייסד, יחד עם שלושה מעמיתיו, את רביעיית תל אביב, שהופיעה בישראל וברחבי העולם בהצלחה רבה.

בנימיני הופיע כסולן עם תזמורות רבות, במוזיקה קאמרית וברסיטלים בישראל ובארצות העולם. הוא הגיש בקביעות כיתות אמן בישראל, בספרד, באנגליה, בצרפת ובגרמניה. השתתף בפסטיבל אדינבורו ובפסטיבלים בברלין ובווינה והיה אורח קבוע בפסטיבל המוזיקה של אספן. כיהן גם כראש המדור למוזיקה במועצה הציבורית לתרבות ולאמנות, וב-1990, עם פרישתו לגמלאות מהתזמורת הפילהרמונית, מונה לפרופסור באקדמיה המלכותית למוזיקה במדריד.

דניאל בנימיני נחשב לאחד מגדולי האמנים המבצעים בישראל ולאחד הוויולנים המצטיינים בעולם. נפטר ב-1993 לאחר מחלה קשה.

== קישורים חיצוניים ==
* [http://www.elpais.com/articulo/cultura/Muere/Israel/profesor/solista/viola/Daniel/Benyamini/elpepicul/19930307elpepicul_4/Tes Obituary הספד לדניאל בנימיני באל פאיס] 7 במרץ 1993
* [https://www.habama.co.il/Pages/Description.aspx?ArticleId=16701&Subj=5&Area=1 הבמה, ביוגרפיה של דניאל בנימיני]

==הערות שוליים==

קטגוריה:ויולנים ישראלים
קטגוריה:התזמורת הפילהרמונית הישראלית
קטגוריה:ישראלים שנולדו ב-1925
קטגוריה:ישראלים שנפטרו ב-1993
קוקי קאנו

קוקי קאנו (ביפנית: 加納 虹輝; נולד ב-19 בדצמבר 1997) הוא סייף יפני, פעמיים אלוף אולימפי (2020 ו-2024).

יחד עם , ו, קאנו היה חבר בנבחרת היפנית שזכתה במדליית זהב אולימפית בתחרות הגברים של הנבחרת באולימפיאדת טוקיו (2020). זו הייתה מדליית הזהב האולימפית הראשונה של יפן בסיף.

באולימפיאדת פריז (2024) זכה קאנו במדליית זהב אולימפית אישית וניצח את הצרפתי. זו הייתה מדליית הזהב האולימפית האישית הראשונה של יפן בסיף. באותה האולימפיאדה זכה גם במדליית כסף קבוצתית.

==קישורים חיצוניים==

==הערות שוליים==

קטגוריה:אלופים אולימפיים מיפן
קטגוריה:אלופים אולימפיים יפנים באולימפיאדת טוקיו (2020)
קטגוריה:יפנים שנולדו ב-1997
דוננמב

דוננמב (דונאנמב, באנגלית: Donanemab; שם מסחרי: קיסונלה Kisunla), הוא נוגדן חד שבטי המשמש לטיפול במחלת אלצהיימר.<ref name="Kisunla FDA label"></ref><ref name=":0"></ref> דוננמב פותח על ידי חברת אלי לילי.<ref></ref>

תופעות הלוואי השכיחות ביותר כוללות הפרעות הדמיה הקשורות לעמילואיד (ARIA) המצביעות על בצקת (ARIA-E) או על דימום (ARIA-H) וכאבי ראש.<ref name=":0" />

מנהל המזון והתרופות האמריקאי אישר את השימוש בדונאנמב ביולי 2024.<ref name=":0" /> זאת, לאחר סדרה של כישלונות של תרופות אחרות שפותחו נגד מחלת אלצהיימר, ביניהן גם נוגדנים חד שבטיים אחרים.<ref name=":1"></ref> הטיפול מיועד לחולים עם ליקוי קוגניטיבי קל או שלב דמנציה קל של דמנציה מסוג אלצהיימר עם ממצאים מעבדתיים מתאימים.<ref name=":0" />

== תופעות לוואי ==
העלון לצרכן שאושר על ידי מינהל המזון והתרופות האמריקאי (FDA) לדוננמב כולל אזהרת מסגרת שחורה לגבי הפרעות הדמיה הקשורות לעמילואיד.<ref name="Kisunla FDA label" />

תופעות הלוואי עשויות לכלול גם תגובות הקשורות לעירוי, כמו תסמינים דמויי שפעת, בחילות, הקאות ושינויים בלחץ הדם, ותגובות רגישות יתר, כולל אנפילקסיס (תגובה אלרגית חמורה ומסכנת חיים) ואנגיואדמה (נפיחות).<ref name=":0" />

== דוננמב ופפטיד עמילואיד ביתא (Aβ) ==
עם התקדמות טכנולוגיית הדמיית עמילואיד, נקשר עודף הפפטיד Aβ החוץ-תאי להתפתחות מחלת אלצהיימר.<ref name=":1" /> ייצור מוגבר של פפטיד Aβ יוצר רובד (פלאק) באזורים פגועים במוח.<ref></ref> דוננמב תוקף את הצטברות הרובד המסיס והבלתי מסיס, ומאט את התקדמותו.<ref></ref>

== הִיסטוֹרִיָה ==
==== מחקר קליני ראשון ====
אלי לילי ניהלה את מחקר השלב הראשון בארצות הברית וביפן ממאי 2013 עד אוגוסט 2016.<ref name="ALZFORUM_2021"></ref> המחקר נערך עם 100 אנשים עם מחלת אלצהיימר קלה שאובחנה על פי סריקת PET-עמילואיד חיובית שנערכה לכל נבדק. הגיל הממוצע של הנבדקים היה 74. רק במינון הגבוה ביותר שנבדק (10 מ"ג לק"ג) נצפתה הפחתה (של 40%-50%) ברובד פפטיד Aβ.<ref></ref>

נמצא כי המנה הראשונה של דוננמב יצרה תגובה חיסונית חזקה, המגבירה את הפעילות של הנוגדן המקורי שהוזרק. לאחר שמטופלים קיבלו מנות מרובות, לשישה מהם הייתה תגובת עירוי שכללה צמרמורות, הסמקה, סחרחורת, פריחה וחום. לאף מטופל לא היה ARIA-E, אבל היו מקרים של ARIA-H שהותיר שטפי דם קטנים במוח. בנוסף, רוב האנשים פיתחו נוגדנים נגד התרופה שהפחיתו את יעילותה, עם זמן מחצית חיים קצר (עשרה ימים).

=== שלב III ===
באוקטובר ובנובמבר 2020, לילי הרחיבה מחקר שלב II שנקרא TRAILBLAZER-ALZ למחקר נוסף. הוא נוהל עם 87 אתרים ברחבי קנדה, הולנד ופולין,<ref name="ALZFORUM_2021" /> כלל 1736 נבדקים (מתוך 8240 מתנדבים שנבדקה התאמתם לניסוי) ותוצאותיו פורסמו ביולי 2023.
ניסויי הקצאה אקראית של התרופה בהשוואה לפלצבו, למשך 76 שבועות, באנשים עם דמנציה קלה מסוג אלצהיימר. הערכים של אחוזי החמרת של מחלה נמדדו מתוך איור 1.4 בדווח ה-FDA והערכים של שאר התופעות הבלתי רצויות נלקחו מטבלה 3 במאמר שפורסם על ידי סימס ואחרים ב-2023.|ללא]]

=== מצב משפטי ===
בשנת 2023 קיבלה תרופה דומה, בשם לקנמב (לקמבי), אישור מואץ מיוחד לשימוש רפואי בארצות הברית על ידי מינהל המזון והתרופות האמריקני. ביולי 2024 קיבלה דוננמב אישור מואץ, כתרופה השנייה מסוגה לטיפול באלצהימר.<ref name=":0" /><ref></ref>

=== כלכלה ===
מחיר המחירון עבור דוננמב הוא $32,000 דולר אמריקאי עבור קורס טיפול הנמשך שנה.<ref></ref>

==הערות שוליים==

== קישורים חיצוניים ==
* 
קטגוריה:תרופות
קטגוריה:נוגדנים
מאשה סקיבין

מאשה סקיבין (1887 – 12 במאי 1961) הייתה פעילה חברתית ישראלית, ממקימות ויצו ואשת העלייה השנייה.
[[התאחדות נשים עבריות לשיווי זכויות בארץ ישראל}}עומדות מימין לשמאל: חסיה פינסוד סוקניק, שרה עזריהו, ד"ר רוזה וולט-שטראוס, ד"ר חנה ברכיהו, צפורה קלויזנר, עדה גלר יושבות: עדה טברסקי, פניה מטמון-כהן, רחל גולומב, נחמה פוחצ'בסקי, מאשה סקיבין]]

== ביוגרפיה ==
נולדה באוקראינה לרחל ורפאל אורלוב. המשפחה הייתה משפחת סוחרים זעירים ולמאשה היו עוד 8 אחים ואחיות שכולם עלו בהדרגה לארץ ישראל במהלך שנות העלייה השנייה. בין אחיה המחנך צבי נשרי והפסלת חנה אורלוף. אחיה מאיר דב אורלוב היה מוותיקי המושבה פתח תקווה ועמד בראש אגודת בעלי מלאכה בפתח תקווה. רפאל איתן היה אחיינה (בן אחותה מרים איתן), ואחיין נוסף (בן אחיה מאיר דב) הוא , מחללי מאורעות תרפ"א בפתח תקווה.

אורלוב עלתה לארץ ישראל מאוקראינה ב־1905, והתיישבה בפתח תקווה.<ref name=":1"></ref>

לאחר נישואיה, עם הקמת ישוב קבע בכפר-סבא התיישבה עם בעלה, דב סקיבין, במושבה החדשה, הם היו בין נוטעי הכרמים הראשונים בכפר סבא ובנו שם בית.<ref name=":1" />

במהלך הגירוש מיפו ותל אביב ב-1917 הגיעו מגורשים רבים לכפר סבא. הם הקימו סוכות מענפי אקליפטוס בחורשה. עד אז גרו בכפר סבא 51 איש ועד מהרה היא הפכה למעברה, אשר תושביה נחלצו לעזרתם של המגורשים. סקיבין הייתה מהפעילות ביותר בעזרה לחולים, חילקה אוכל וטיפלה בילדים.<ref></ref><ref></ref><ref name=":0"></ref><ref></ref>עם התקדמות המלחמה גורשו מכפר סבא ועברו לחדרה. עם תום מלחמת העולם הראשונה עברה עם משפחתה לפתח תקווה מכיוון שהמטעים והבתים בכפר סבא נחרבו,<ref name=":0" /> אך בהמשך, ב-1933, חזרו לכפר סבא והיו פעילים בהקמתה מחדש. גם כאשר כפר סבא נחרבה שוב, נשארו במקום וסייעו בשיקומה.

סקיבין הייתה חברה ב"התאחדות נשים עבריות לשיווי זכויות בארץ ישראל" ארגון שהוקם ב-1919. בנוסף הייתה מראשונות ויצו, ארגון שהוקם ב-1920. הייתה ממובילות המאבק לזכות בחירה לנשים בארץ ישראל בשנות ה-20 של המאה ה-20 בפתח תקווה.<ref name=":2"></ref><ref></ref><ref></ref>

ב-1936 הקימה את "ארגון העבודה הסוציאלית בכפר סבא" ועמדה בראשות הוועדה.<ref></ref>

הייתה האשה הראשונה שהעמידה עצמה לבחירה בכפר סבא, הייתה חברת מועצת העיר.<ref name=":2" /><ref></ref>
1918 אליהו איתן מימין במדי הגדוד העברי, אשתו מרים איתן ואחותה מאשה סקיבין. מימין למטה: מתתיהו איתן, [[שמואל איתן, רחל אורלוב (ליפשיץ), בנות מאשה אורלוב: יהודית נחמה ועדה]]
משק איתן 1930 - ישראלה נשרי, ציפורה שחר, [[רפאל איתן (התינוק), נחמה מאיר, יהודית סקיבין עומדים: שמואל אליהו, מרים אליהו, חנה אורלוף, מאשה סקיבין, דב סקיבין והנהג שהביאם מכפר סבא.]] 

=== חיים אישיים ===
בשנת 1907 נישאה לדב סקיבין. לזוג היו חמישה ילדים: יהודית גנדלמן (1909–1985),<ref></ref> אביבה זורר (1911–1980), נחמה אופק (1914–1996),<ref></ref> עדה טנאי, שמשון סקיבין (1921–1980).

את ספרו "זכרונות איש כפר סבא" הקדיש דב סקיבין לרעייתו מאשה.

נפטרה ב־12 במאי 1961, נקברה בבית העלמין הישן בכפר סבא.

נכדהּ, בנהּ של בתהּ יהודית הוא השחקן דובי גל.

== עץ משפחה ==

== הנצחה ==
על שמה ועל שם בעלה יש רחוב "מאשה ודב סקיבין" בכפר סבא.

== הערות שוליים ==

קטגוריה:משפחת אורלוב
קטגוריה:נשות העלייה השנייה
קטגוריה:כפר סבא: אישים
קטגוריה:ילידות 1887
קטגוריה:ישראליות שנפטרו ב-1961
ההתנקשות בפואד שוכר

ההתנקשות בפואד שוּכְּר היא תקיפה אווירית שביצע חיל האוויר הישראלי בביירות שבלבנון ב־30 ביולי 2024, בסביבות השעה 19:00,<ref name=":A0"></ref> כחלק מהחזית הצפונית במלחמת חרבות ברזל. בהתנקשות נהרג פואד שוכר, מפקד בכיר בארגון חזבאללה שהיה אחראי על פגיעת הרקטה במג'דל שמס שבה נרצחו 12 בני נוער וילדים דרוזים ברמת הגולן שלושה ימים לפני כן. זו המתקפה הישראלית הראשונה בביירות מאז ההתנקשות בסאלח אל-עארורי בינואר 2024, והפעם השנייה שבה ישראל תקפה בביירות מאז מלחמת לבנון השנייה ב־2006.

== רקע ==

ב-23 באוקטובר 1983, שתי משאיות תופת התפוצצו בבסיסי הכוח הרב-לאומי בביירות, וגרמו למותם של 305 אנשים - ביניהם 241 אמריקאים. פואד שוכר נטל חלק משמעותי בפיגוע.<ref name=":A0" /> ממשלת ארצות הברית הציעה 5 מיליון דולר למי שימסור מידע שיוביל להעמדתו לדין.<ref></ref><ref></ref>

ב-27 ביולי 2024 פגעה רקטת פלק 1 מתוצרת איראן במגרש כדורגל במג'דל שמס במהלך משחק כדורגל. כתוצאה מהתפוצצות הרקטה נהרגו 12 ילדים ונערים, ונפצעו 34, רובם בין הגילאים 10 ל-16. הייתה זו המתקפה הקטלנית ביותר על אוכלוסייה אזרחית בישראל מאז טבח 7 באוקטובר.<ref></ref> דובר צה"ל בשפה הערבית, אלוף-משנה אביחי אדרעי, אמר כי מתקפת הרקטות שוגרה על ידי עלי מוחמד יחיא, שהוא מפקד באתר שיגור רקטות בשבעא.

ישראל וארצות הברית מסרו כי חזבאללה ביצע את הפיגוע. ראש ממשלת ישראל, בנימין נתניהו, הדגיש כי ישראל תגיב בחומרה על התקיפה. שר החוץ ישראל כץ הכריז כי המתקפה חצתה את כל הקווים האדומים והזהיר מפני פוטנציאל למלחמה בקנה מידה מלא עם חזבאללה ולבנון.

== המתקפה ==
ב־30 ביולי 2024 ערך צה"ל תקיפה אווירית וסיכול ממוקד בביירות נגד פואד שוכר, מפקד חזבאללה "האחראי לרצח הילדים במג'דל שמס ולהרג של אזרחים ישראלים רבים נוספים". שוכר נהרג בתקיפה. יחד עם שוכר נהרג גם יועץ צבאי איראני של משמרות המהפכה האסלאמית. משרד הבריאות בלבנון הודיע כי בתקיפה נהרגו גם אישה ושני ילדים<ref name=":4" /> ו-85 אנשים נפצעו.

לפי "וול סטריט ג'ורנל", כמה שעות לפני התקיפה קיבל שוכר, ששהה במשרדו בקומה השנייה של בניין מגוריו ברובע הדאחייה בביירות, שיחת טלפון מגורם לא ידוע שביקש שיעלה לדירתו, שנמצאת בקומה השביעית<ref name=":A0" />. חזבאללה הכחיש את פרטי הפרסום. בסביבות השעה 19:00, מטוסי קרב של חיל האוויר הישראלי תקפו את הקומה השביעית ואת שלוש הקומות תחתיה.<ref name=":A0" />

התקיפה בוצעה על ידי מטוסי קרב בפרוור הדרומי של חארת חריכ ליד מועצת השורא של חזבאללה. התקיפה גרמה לקריסה של מחצית מבניין דירות, וגרמה גם לנזק קל לבית חולים הסמוך לבניין. לאחר התקיפה קבוצות מפגינים החלו להתגודד ברחובות הסמוכים למקום החיסול, תוך שהם צועקים קריאות וסיסמאות תמיכה בחזבאללה.

== ראו גם ==
* סיכולים ממוקדים במלחמת חרבות ברזל

== קישורים חיצוניים ==
* 
* 

== הערות שוליים ==

קטגוריה:יחסי ישראל–לבנון
קטגוריה:החזית הצפונית במלחמת חרבות ברזל
קטגוריה:מבצעי חיל האוויר הישראלי במלחמת חרבות ברזל
קטגוריה:התנקשויות
קטגוריה:2024 בלבנון
קטגוריה:ביירות: היסטוריה
מלכת

מֹּלֶכֶת היא דמות מקראית המוזכרת פעם אחת בתנ"ך בספר דברי הימים, פועלה וייחוסה שנויים במחלוקת.

== אטימולוגיה ==
שמות דומים ל"מלכת" קיימים במקרא (כגון מילכה), ייתכן והשם קשור לפולחן מלכת השמים (עשתרת) המוזכר בספר ירמיהו; השם מילכה (mi-il-ka-a) קיים בתעודות אכדיות מאוגרית, ושמות דומים מצויים ב וב.

==זהותה ופועלה בפירושים הבתר־מקראיים==
פרשני המקרא נחלקו האם מדובר בשם פרטי או בתואר "מלכה" בהטיה. בפירוש תלמיד רס"ג לדברי הימים מסביר שזהו שמה הפרטי, וכך כתב הגר"א. הרד"ק ביאר שאישה זו מלכה על קצה גלעד, המלבי"ם כתב שמלכה על 23 ערים. רלב"ג כתב שמלכה על משפחת בעלה, עוד כתב שייתכן בעלה היה נשוי לאישה אחרת והיא מלכה עליה.

גם בתרגומים יש בכך מחלוקות, בתרגום דברי הימים מתרגם "די מלכת" כלומר שמלכה. כך גם בחלק מהגרסאות בתרגום השבעים (ἡ Μαλεχεθ, Μελχαθ), לעומת גרסאות הוולגטה שבה תורגם השם כמקראו במובן של שם פרטי (Regina – "מלכה" בלטינית).

== משפחתה ==
מתוכן הפסוקים לא מבואר מי היו הוריה ולמי הייתה נשואה, ישנן מספר דעות במפרשים.
* תלמיד רס"ג פירש שהייתה אשת מכיר, מבנות חפים ושפים, שמה מעכה.
* רבי יהודה אלברצלוני פירש שהייתה אשה מזרע המלוכה – בתו של חצרון ואותה לקח מכיר לאשה.
* רד"ק פירש שהייתה אחות גלעד, והוסיף שהיא נזכרה בפסוקים בשל גדולתה. רבי שמואל מסנות ציטט את דבריו.
* רלב"ג פירש שהייתה אשת חצרון בן פרץ ואחות גלעד, ילדיה גדלו בבית אביה מכיר. לדבריו, בן נוסף שלה הוא שגוב אבי יאיר המוזכר קודם לכן ברשימות היחש של יהודה.
* הגר"א פירש שהייתה אשת גלעד בן מכיר, אחות של שפים, שממשפחתה לקח אביו מכיר אישה.
* המלבי"ם פירש שהייתה אשת יאיר בן שגוב ואחותו של גלעד ממכיר, שגוב היה נכד של מכיר מבתו, כך שהייתה נשואה לאחיינה. הוא מציע פירוש נוסף לפיו מלכת היא בת מכיר אשת חצרון בן פרץ. היא אמו של שגוב, ומאדם אחר היא אמא לשלושת המוזכרים בפסוק.
* שלמה מנדלקרן כתב שהיא אחות אולם הנזכר בפסוק הקודם, אולם לדבריו היה בן גלעד בן מכיר.

שמות ילדיה נכתבו באופן ברור: אישהוד, אביעזר ומחלה.

==הערות שוליים==

קטגוריה:שבט מנשה
קטגוריה:אישים בתנ"ך ששמם אינו מצוין
קטגוריה:נשים בספרי הכתובים
חארת חריכ

חארת חריכ ב-2009
חארת חריכ (בערבית: حارة حريك) היא עיירה מעורבת שיעית ומרונית נוצרית בפרברי רובע הדאחייה, דרומית-מזרחית לביירות, בירת לבנון. העיירה היא חלק ממחוז בעבדה . בעברה הייתה כפר חקלאי, אך איבדה את זהותה הכפרית בעקבות גל הפליטים מדרום לבנון שהתיישבו בעיירה והפכו אותה לשכונה עירונית נוספת של הדאחייה.

חארת חריכ ממוקמת צפון-מזרחית לנמל התעופה הבין-לאומי רפיק אל-חרירי וצפונית לעיירות אל-לילקי ובורג' אל-בראג'נה , מערבית לחדת' ודרומית לאל-שיאח . העיירה משמשת משכן למטה הראשי של ארגון הטרור השיעי, חזבאללה.

==היסטוריה==
ב-3 בספטמבר 1985, במהלך מלחמת המחנות, הרגו חמושים ממיליציית אמל הרגו שלושה-עשר אזרחים פלסטינים בחארת חריכ.

מטוסי קרב ישראליים השמידו את מטה חזבאללה ובתי אזרחים ביולי 2006.

באופן כללי ספג האזור הרס רב במהלך מלחמת לבנון השנייה. הוערך כי קרוב ל-200 בניינים נהרסו בעיירה במהלך השבוע הראשון של התקפת ישראל על לבנון ב-2006, ובסך הכל יותר מ-700 מבנים נהרסו או ניזוקו עד סוף המלחמה ואלפי אזרחים נפצעו או נהרגו אחרי המלחמה עברה העיירה שיקום משמעותי, נבנו מחדש בניינים שנהרסו וניזוקו, בסיוע בינלאומי שעיקרו הגיע מאיראן.

ב-21 בינואר 2014 אירע בעיירה פיגוע התאבדות באמצעות מכונית תופת בידי ארגון הטרור ג'בהת פתח א-שאם שלקח אחריות לפיגוע וטען כי הוא נעשה בתגובה לפשעי חזבאללה בסוריה ובערסאל.

ב-30 ביולי 2024 התקיפה ישראל בשכונה מן האוויר, מבנה שבו שהה פואד ׁשֻכְּר, מבכירי ארגון חזבאללה והוא נהרג.

== תושבים מפורסמים ==
* מישל עאון (נולד 1935), מנהיג צבאי לבנוני ונשיא לבנון לשעבר
* לוקמאן סלים (1962–2021), מו"ל, פעיל פוליטי ופרשן
* סמירה עוואד (נולדה 2000), שחקנית כדורגל

== קישורים חיצוניים ==

==הערות שוליים==

קטגוריה:ביירות: שכונות ופרוורים
נמצא אחד קרוב או פסול

נמצא אחד מהם קרוב או פסול הוא כלל בדיני עדות במשפט העברי, לפיו כאשר ישנם מספר עדים שמעידים את אותה העדות, וחלקם נמצאו פסולי עדות מטעמי שארות או מטעמים אחרים, נפסלת העדות כולה (גם כאשר מספר העדים הכשרים הנותרים כשיר לנושא העדות).

למשל: כאשר שלושה עדים העידו עדות מסוימת בדיני נפשות, שנים מהעדים אינם קרובים ואילו השלישי הוא קרוב משפחה של החשוד, נפסלת העדות כולה.
==מקור ההלכה==
נאמר בתורה: 
והקשו חכמים: "אם מתקיימת העדות בשנים, למה פרט הכתוב בשלשה", וענה על כך רבי עקיבא: 

==פרטי הדין==
===בדיני ממונות===
נחלקו רבי יוסי ורבי האם הכלל תקף רק בדיני נפשות (דעת רבי יוסי) או גם בדיני ממונות (דעת רבי). לפי רש"י רבי יוסי סובר שהכלל נוהג בדיני נפשות בלבד, ומשום שבהם נאמר "והצילו העדה", אבל בדיני ממונות תתקיים העדות בשאר העדים. ר"י הסביר את החילוק בין דיני ממונות לדיני נפשות באופן שונה: בעוד בדיני נפשות עד אחד אינו נחשב כלל, בדיני ממונות עד אחד מחייב שבועה. לכן בדיני ממונות כשנמצא אחד קרוב ופסול אין עדות השני בטילה לגמרי, והיא מועילה לשבועה, ומשום כך גם בשלושה עדים אין עדותם בטלה, והיא מועילה לממון. הרמב"ם והשולחן ערוך פסקו כדעת רבי שכלל זה תקף גם בדיני ממונות.
===כוונה להעיד===
רבי, הסובר שהדין חל גם בדיני ממונות, אומר שהדין תקף רק כשהעדים התרו בעובר העברה, שאם לא תאמר כך "מה יעשו שני אחין שראו באחד שהרג את הנפש". ההתראה מגדירה אצל העד כוונה להעיד, וכך גם בדיני ממונות. רבא מסביר ששואלים את העדים האם באו להעיד או רק לראות. אם באו רק לראות לא חל עליהם הדין שעדות כולם נפסלת על ידי שנמצא אחד פסול. מכאן פסקו הרמב"ם והשולחן ערוך שהכוונה להעיד מצרפת את העדים לכלל עדות אחת. 

הרמב"ם והשולחן ערוך כתבו שכוונה להעיד אינה תנאי לכשרות עדים, ולכן אדם כשר שלא כיון להעיד וראה עדות ונחקר, עדותו קבילה, וזהו רק אופן שבו עד פסול אינו נחשב כחלק מהעדות לעניין נמצא אחד קרוב או פסול.

===עד שהעיד או עד שראה===
ר"י חידש שעד פסול שראה עדות יחד עם עדים כשרים אינו פוסל את כל העדות אלא אם העיד בפועל יחד עם העדים הכשרים. כך הוא מיישב איך נותנים גט בפני עדים כשרים בנוכחות קרובי משפחה שפסולים לעדות. דעתו של ר"י מוצגת בשולחן ערוך כדעת יש אומרים.
===אמר לעשרה לחתום על גט===
בתלמוד נחלקו לגבי דינו של גט כאשר בעל אמר לעשרה אנשים שכולם יחתמו על הגט, וחלק מהעשרה פסולים. לדעת רבי יוחנן רק שנים מתוך העשרה הם עדים, ואילו שאר העשרה חותמים לבקשת הבעל, וחתימתם מהווה תנאי לכשרות הגט, אך אינם נחשבים עדים, ולכן לא חל במקרה זה דין "נמצא אחד קרוב או פסול", והגט כשר. לעומת זאת לדעת ריש לקיש כל החותמים נחשבים עדים, ואם אחד מהם פסול, הגט פסול. השנים הראשונים החותמים צריכים להיות כשרים גם לדעת רבי יוחנן.

==הערות שוליים==

==קישורים חיצוניים==
* הרב אשר וייס, [https://minchasasher.com/he/shiur/פרשה-שיעורים/בענין-נמצא-אחד-מהם-קרוב-או-פסול/ נמצא אחד מהם קרוב או פסול], באתר "מנחת אשר"
* 

קטגוריה:משפט עברי: דיני ראיות
קטגוריה:פרשת שופטים
סרגיי רובינשטיין

סרגיי רובינשטיין (ברוסית: Сергей Леонидович Рубинштейн; 18 ביוני 1889 - 11 בינואר 1960) היה פסיכולוג ופילוסוף סובייטי ממוצא יהודי. הוא היה בין המייסדים של הפסיכולוגיה הסובייטית.
==קורות חיים==
סרגיי רובינשטיין נולד בשנת 1899 באודסה (אז בתחומי האימפריה הרוסית כיום באוקראינה) למשפחה יהודית. אביו היה עורך דין בולט. לסרגיי היה אח צעיר ניקולאי, פרופסור להיסטוריה. בשנת 1908 סרגיי סיים בהצטיינות לימודי גימנסיה ונסע להמשך לימודים לגרמניה. הוא התחיל ללמוד באוניברסיטת פרייבורג ולאחר שנה עבר לאוניברסיטת מרבורג בה למד אצל הרמן כהן. הוא סיים לימודי פילוסופיה ובשנת 1914 סיים לימודי תואר שלישי.

בגלל תחילת מלחמת העולם הראשונה רובינשטיין חזר לאודסה והחל ללמד בבתי הספר של העיר. בשנת 1919 בהמלצת ניקולאי לנגה הוא התחיל ללמד באוניברסיטת אודסה. בשנת 1921 לאחר פטירת לנגה הוא מונה לראש קתדרה לפסיכולוגיה. בשנת 1922 הוא מונה למנהל ספרייה מדעית באודסה.

בשנת 1930 רובינשטיין עבר ללנינגרד והחל ללמד פסיכולוגיה במוסדות להשכלה גבוהה בעיר. בשנת 1937 הוא קיבל אישור לתואר "דוקטור למדעים" ומונה לפרופסור. רובינשטיין שהה בלנינגרד הנצורה עד למרץ 1942 כאשר ביחד עם סגל מכון בו עבד פונה לקיסלובודסק. בשנת 1942 עבור ספר "יסודות פסיכולוגיה כללית" שפורסמה בשנת 1940 לרובינשטיין הוענק פרס ברית המועצות.

באוקטובר 1942 רובינשטיין עזב את אזור הקווקז, הגיע למוסקבה ומונה לראש מכון לפסיכולוגיה ולפרופסור באוניברסיטת מוסקבה. בשנת 1943 הוא נבחר כחבר בהתכתבות לאקדמיה למדעים של ברית המועצות. בשנת 1945 הוא הקים מחלקה לפסיכולוגיה במכון לפילוסופיה של האקדמיה.

בשנת 1949 בעקבות המאבק נגד קוסמופוליטיות רובינשטיין שוחרר מכל תפקידיו אך לא פוטר מהעבודה. באותה תקופה גם אחיו ניקולאי רובינשטיין סבל מהתקפות מצד השלטונות.

לאחר שנת 1953 רובינשטיין חזר בהדרגה לפעילות מדעית רחבה. בשנת 1956 הוא מונה מחדש למנהל מחלקת פסיכולוגיה. בשנת 1959 הוא היה מארגן של כנס גדול בנושא פסיכולוגיה. הוא הכין את התוכנית המדעית, אך נפטר בשנת 1960 עוד לפני כינוס הכנס.

רובינשטיין פעל בתחומים שונים של פסיכולוגיה. הוא פיתח קשר בין תאוריה של מרקסיזם ופסיכולוגיה במיוחד בתחום התנהגות. הוא פיתח שיטות חדשות בתחום התמחותו. 

רובינשטיין נטמן בבית העלמין נובודוויצ'י לצד אחיו.

==קישורים חיצוניים==
* [http://www.ipras.ru/cntnt/rus/institut_p/nauchnye_s/sergej_leo.html ביוגרפיה] 
* 

קטגוריה:מדענים יהודים סובייטים
קטגוריה:פסיכולוגים יהודים
קטגוריה:מחברי ספרי לימוד
קטגוריה:מקבלי עיטור הדגל האדום של העמל
קטגוריה:נרדפי המשטר הסובייטי
קטגוריה:יהודים חברי האקדמיה למדעים של ברית המועצות
קטגוריה:אישים הקבורים בבית העלמין נובודוויצ'יה
קטגוריה:ילידי 1899
קטגוריה:נפטרים ב-1960
פיוטר ספיבק

פיוטר ספיבק (ברוסית: Пётр Ефимович Спивак; 24 במרץ 1911, סנקט פטרבורג - 30 במרץ 1992, מוסקבה) היה פיזיקאי סובייטי ממוצא יהודי. הוא היה מומחה בפיזיקה ניסויית.
==קורות חיים==
פיוטר ספיבק נולד בשנת 1911 בסנקט פטרבורג למשפחת יהודית. לאחר סיום בית ספר הוא למד במכון הפוליטכני בלנינגרד אותו סיים בשנת 1936.

לאחר סיום לימודים הוא התחיל לעבוד במכון לפיזיקה וטכנולוגיה על שם יופה. בתקופה זו הוא עשה מספר ניסויים בתחום חקר קרינה קוסמית. ביחד עם סגל המכון הוא הצליח לעזוב את לנינגרד הנצורה. הוא הגיע לאזור הקווקז והמשיך בחקר קרינה קוסמית.

בהזמנת איגור קורצ'טוב ספיבק הצטרף לצוות שעבד על פצצה גרעינית סובייטית בשנת 1943. בהמשך הוא עבד במכון קורצ'טוב. החל משנת 1949 הוא היה מנהל מעבדה במכון.

ספיבק היה אחראי על בניית והכנסה לניצול של כור גרעיני לייצור טריטיום. על עבודה זו בשנת 1953 הוא קיבל פרס ברית המועצות. בהמשך הוא עשה ניסויים בתחום חקר נייטרון ונייטרינו. על בסיס מכלול עבודות שהוא עשה בשנת 1962 הוענק לספיבק תואר "דוקטור למעדים" (שווה ערך לסיום עבודת פוסט-דוקטורט). בשנת 1962 לספיבק הוענקה מדליית זהב על שם קורצ'טוב (הענקה ראשונה של המדלייה). בשנת 1964 ספיבק התקבל כחבר בהתכתבות לאקדמיה למדעים של ברית המועצות. כמו כן הוענדו לו עיטורים נוספים.

לספיבק היו שתי אחיות (אחת מהן נפטרה במהלך מצור לנינגרד). הוא היה נסוי פעמיים והייתה לו בת מניסויין הראשונים.

ספיבק נפטר בשנת 1992 ונטמן בבית העלמין דונסקויה החדש.

==קישורים חיצוניים==
* [https://ufn.ru/ufn91/ufn91_7/Russian/r917l.pdf ביוגרפיה] 
* [https://elib.biblioatom.ru/text/spivak_2011/p7/ ביוגרפיה מפורטת] 

קטגוריה:מדענים יהודים סובייטים
קטגוריה:פיזיקאים יהודים
קטגוריה:מקבלי עיטור אות הכבוד
קטגוריה:מקבלי עיטור הדגל האדום של העמל
קטגוריה:יהודים חברי האקדמיה למדעים של ברית המועצות
קטגוריה:ילידי 1911
קטגוריה:נפטרים ב-1992
חיים חזמוס

חיים חזמוס (1948 – 30 ביולי 2024) היה כדורגלן ישראלי אשר שיחק בעמדת הקשר והמגן הימני בקבוצות בית"ר חיפה (תחילת ואמצע שנות ה-60) ולאחר מכן מכבי חיפה בסוף שנות ה-60, ותחילת שנות ה-70.

== קריירה ==
חזמוס נולד בסוף שנות ה-40, והתחיל את דרכו באמצע שנות ה-60 בקבוצת בית"ר חיפה, בה הפך לכוכב והיה שותף לעלייתה ההיסטורית לליגה א', שהייתה אז ליגת המשנה, כאשר שיחק בקבוצה לסירוגין כבלם וכחלוץ, והיה למלך השערים בקבוצה בליגות הנמוכות. הוא שיחק בקבוצה בעונת 1964/1965 בליגה א', ובעונה שלאחר מכן שבה סיימה אחרונה בטבלה. עם ירידת הקבוצה לליגה ב' והתמזגותה עם בית"ר קריית טבעון, נכנס חזמוס להסגר וחיפש קבוצה שתקלוט אותו להמשך הקריירה. מכבי חיפה החליטה לשחרר תמורתו לקבוצה המאוחדת את השוער אברהם מורנו, הקשר מאיר לוי והחלוץ משה דואק, תמורתם יצא חזמוס מהסגר בו שהה חצי שנה וחתם במכבי חיפה. למרות פציעות שחקנים לא קיבל את ההזדמנות להיכנס להרכב הראשון, ורק במשחק נגד הכח רמת-גן הורכב לראשונה. למרות היותו שחקן קישור במרכז השדה, הטיל חזמוס מורא על השוערים בגלל "בעיטות הפצצה" בהן ניחן. בין השערים הבולטים שכבש, שער ממרחק של כ-30 מ` לרשתו של שמואל מליקה, שוער בני יהודה תל אביב, ובנוסף שערו מול הפועל פתח-תקווה כשכבש שער ניצחון וירה בעיטה חזקה אל בין חיבורי הקורות.

חזמוס פרש לאחר 110 הופעות במסגרת הליגה במדי מכבי חיפה, בהם כבש שישה שערים והעניק ארבעה בישולים לחבריו לקבוצה, ו-11 הופעות במסגרת גביע המדינה. אחרי פרישתו מכדורגל המשיך ללוות את מועדון מכבי חיפה כאוהד ונצפה ביציעים לא פעם. ב-30 ביולי 2024, נפטר חזמוס, בגיל 76.

== קישורים חיצוניים ==

* [https://www.mhaifafc.com/players/2143 חיים חזמוס] בדף השחקן שלו באתר המועדון מכבי חיפה
* [https://haifa.mynet.co.il/sports/article/b1fx9vitc שחקן מכבי חיפה לשעבר חיים חזמוס הלך לעולמו], דורון סולומון, Mynet חיפה, 30 ביולי 2024
* 

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:חיפה: כדורגלנים
קטגוריה:כדורגלני מכבי חיפה
קטגוריה:ישראלים שנולדו ב-1948
קטגוריה:ישראלים שנפטרו ב-2024
טאטאמי (סרט)

טאטאמי (Tatami) הוא סרט דרמה בשחור לבן משנת 2023 בבימוי של גיא נתיב וזאר אמיר עם אריאן מנדי וזאר אמיר בתפקידים הראשיים.

העלילה היא על מתמודדת איראנית בתחרות ג'ודו ששלטונות איראן לוחצים עליה לעזוב את התחרות מחשש שתיאלץ להתמודד עם ג'ודוקא ישראלית.

טאטאמי הוא סוג של שטיח יפני עשויו מקש וחמרים נוספים שמשמש לכיסוי רצפה בבתי יפנים מסורתיים וכן לכיסוי רצפת תחרויות ג'ודו כדי להקל על המתחרים מפגיעות נפילה.

התסריט נכתב בהשראת מקרה דומה באליפות העולם בטוקיו ב-2019, בה אלוף העולם האיראני מ-2018, סעיד מולאי, אולץ לביים פציעה כדי לא להתמודד מול שגיא מוקי בקרב על תואר אלוף העולם 2019 בו זכה הישראלי, ובעקבות זאת החליט לגלות מארצו.

הסרט זכה ב"Brian Award" ב-פסטיבל הסרטים של ונציה ובפרס שופטים מיוחד בפסטיבל הקולנוע הבינלאומי בטוקיו. זאר אמיר זכתה בפרס השחקנית הטובה ביותר בפסטיבל הסרטים הבינלאומי בטוקיו.

==תקציר העלילה==
בטביליסי נערכת אליפות העולם בג'ודו לנשים. את קבוצת המתמודדות מאיראן מלווה המאמנת מרים גהנבארי (זאר אמיר) שהייתה בעבר ג'ודוקא בולטת אך נאלצה לביים "פציעה" כדי לא להיאבק עם יעל ארד.

היא מאמנת שנים רבות את כוכבת הקבוצה ליילה חוסייני (אריאן מנדי) שהגיעה בזכותה להישגים מרשימים ורוצה לזכות כעת במדליית זהב. באיראן עוקבים אחריה בעלה, בנה הקטן הוריה וכל משפחתה.

ליילה צוברת ניצחונות מרשימים אבל כאן מתחילה הבעיה. המתמודדת הישראלית, שני לביא (ליר כץ) צוברת אף היא ניצחונות ומתעוררת דאגה באיראן פן תצטרך ליילה להתמודד אתה.

מרים מקבלת הוראה מטהרן שתורה לליילה לביים פציעה ולהסתלק מהתחרות. כשליילה מסרבת מקבלת מרים איומים על משפחתה, בעלה של ליילה מצליח לברוח עם הבן אך הוריה נעצרים ואביה עובר עינויים קשים.

סטייסי טראוויס (ג'יימי ריי ניומן) וקליר אבריאל (נדין מרשל) האחראיות על התחרות מטעם איגוד הג'ודו העולמי מבחינות במצוקתה של ליילה ומנסות לעזור לה. העלילה מתקדמת לקראת סוף מפתיע (ללא ספוילר).

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|אריאן מנדי
|ליילה חוסייני
|ג'ודוקא איראנית
|-
|זאר אמיר
|מרים גהאנברי
|מאמנת
|-
|ג'יימי ריי ניומן
|סטייסי טראוויס
|
|-
|נדין מרשל
|קלייר אבריאל
|
|-
|ליר כץ
|שני לביא
|ג'ודוקא ישראלית
|-
| מהדי בג'סטאני
| אמאר חוסייני
|בנה של ליילה
|-
|אש גולדי
|נאדר חוסייני
|בעלה של ליילה
|-
|ולריו אנדריוטה
|ולאד
|פליט רומני
|-
|סינא פרבנה
|עזיזי
|סוכן איראני
|-

|}

==קישורים חיצוניים==

*[https://www.youtube.com/watch?v=XRomHLzF400&t=19s קדימון לטאטאמי], באתר יוטיוב
*[https://e.walla.co.il/item/3680672 ביקורת על טאטאמי], באתר וואלה
*[https://www.seret.co.il/critics/moviereviews.asp?id=3111 ביקורת על טאטאמי], באתר "סרט"

קטגוריה:סרטי 2023
קטגוריה:סרטים באנגלית
קטגוריה:סרטים בפרסית
קטגוריה:סרטים עצמאיים
קטגוריה:סרטי אמנויות לחימה
קטגוריה:סרטים המבוססים על סיפור אמיתי
קטגוריה:סרטים פוליטיים
קטגוריה:סרטי שחור-לבן
האקדמיה לכדורגל (סדרת טלוויזיה)

האקדמיה לכדורגל היא תוכנית טלוויזיה בהנחייתו של תובל שפיר, בה בכל פרק מלמדים שחקנים מקצועיים, אתגרים חדשים בכדורגל.

== עלילה ==
בכל פרק תובל שפיר יגיע למפגש מקצועי עם מיטב הכישרונות בכדורגל הישראלי, שיעניקו טיפים ועצות מניסיונם האישי.

== סקירת סדרה ==

== משתתפים ==

* תובל שפיר (בתפקיד עצמו) – מנחה הסדרה. נצפה בכל פרק עם שחקן כדורגל חדש.
* נטע לביא (בתפקיד עצמו) – משתתף בפרק הראשון. מלמד את המושג אתגר הקורה.
* גילי ורמוט (בתפקיד עצמו) – משתתף בפרק השני. מלמד את המושג אתגר הסלאלום.
* שמעון אבו חצירא (בתפקיד עצמו) – משתתף בפרק השלישי. מלמד את המושג אתגר בעיטת היעף.
* דן איינבינדר (בתפקיד עצמו) – משתתף בפרק הרביעי. מלמד את המושג אתגר ההקפצות.
* דקל קינן (בתפקיד עצמו) – משתתף בפרק החמישי. מלמד את המושג אתגר הנגישות.
* רועי קהת (בתפקיד עצמו) – משתתף בפרק השישי. מלמד את המושג אתגר הקרן המסובבת.
* עידן ורד (בתפקיד עצמו) – משתתף בפרק השביעי. מלמד את המושג אתגר החומה.
* דוד קלטינס (בתפקיד עצמו) – משתתף בפרק השמיני. מלמד את המושג אתגר הוצאת החוץ.
* איתי שכטר (בתפקיד עצמו) – משתתף בפרק התשיעי. מלמד את המושג אתגר הפנדל.
* גילי אופק (בתפקיד עצמו) – משתתף בפרק העשירי והאחרון. מלמד את המושג אתגר בית השוער.

== פרקים ==
{| class="wikitable"
|+
! מספר הפרק (בסדרה)
! מספר הפרק (בעונה)
! שם הפרק
|-
| 1
| 1
| אתגר הקורה
|-
| 2
| 2
| אתגר הסלאלום
|-
| 3
| 3
| אתגר בעיטת היעף
|-
| 4
| 4
| אתגר ההקפצות
|-
| 5
| 5
| אתגר הנגישות
|-
| 6
| 6
| אתגר הקרן המסובבת
|-
| 7
| 7
| אתגר החומה
|-
| 8
| 8
| אתגר הוצאת החוץ
|-
| 9
| 9
| אתגר הפנדל
|-
| 10
| 10
| אתגר בית השוער
|}
== ראו גם ==

* ערוץ הילדים
* BIGI
== קישורים חיצוניים ==

* [https://www.ishim.co.il/m.php?s=%D7%94%D7%90%D7%A7%D7%93%D7%9E%D7%99%D7%94+%D7%9C%D7%9B%D7%93%D7%95%D7%A8%D7%92%D7%9C "האקדמיה לכדורגל", במיזם] "אישים" לתיעוד היצירה הישראלית.
* [https://www.kidstv.co.il/home-page/series/V1091 לצפייה בעלילת הסדרה], מתוך אתר האינטרנט של ערוץ הילדים.

קטגוריה:ערוץ הילדים: תוכניות וסדרות
Final Draft (תוכנה)

Final Draft (בתרגום חופשי לעברית: טיוטה סופית) היא תוכנה לכתיבה ועיצוב תסריטים.

== היסטוריה ==
Final Draft נוסדה ב-1990 על ידי מארק מדניק ובן קהאן.<ref></ref>

בשנת 2013, הוענק לתוכנה פרס אמי על הנסדת פריים טיים.

בשנת 2016, התוכנה נרכשה על ידי Cast & Crew Entertainment Services.<ref></ref><ref></ref>

== שימוש ==
התוכנה היא חבילה של תוכנת עיבוד תסריט לכתיבת תסריט ועיצוב תסריט כדי לעמוד בתקני הגשה שנקבעו על ידי תעשיית התיאטרון, הטלוויזיה והקולנוע. התוכנה יכולה לשמש גם לכתיבת מסמכים כגון משחקי במה, קווי מתאר, טיפולים, מכתבי שאילתה, רומנים, רומנים גרפיים, כתבי יד ומסמכי טקסט בסיסיים.

חבילה Fade In היא בין המתחרים העיקריים של תוכנה זו.

== קישורים חיצוניים ==

קטגוריה:תוכנות שהושקו ב-1991
== הערות שוליים ==
Mamushi

"Mamushi" הוא שיר שהוקלט על ידי הראפרית האמריקאית מייגן די סטליון, בהשתתפות הראפר היפני יוקי צ'יבה.<ref name=":0"></ref> הוא יצא לאור ב-30 ביולי 2024, בהוצאת חברות התקליטים הוט גירל רקורדס והאחים וורנר, כסינגל הרביעי מתוך אלבום האולפן השלישי של די סטליון, Megan (2024).<ref></ref>

השיר הגיע למקום הראשון במצעד שירי העולם הדיגיטליים.<ref name=":1"></ref>

== רקע וכתיבה ==
"Mamushi" פורסם בהתחלה כרצועה מתוך אלבום האולפן השלישי של מייגן די סטליון, Megan, שיצא לאור ב-28 ביוני 2024. הוא זכה להצלחה בשל טרנד בטיקטוק, עם יותר מ-157,000 סרטונים שנעשו עם השיר עד יולי 9, 2024.<ref></ref> בתגובה, מייגן פרסמה מספר סרטונים של עצמה בעקבות טרנד הריקוד, כולל אחד מהקוספלייים שלה בתור הדמות הראשית של סדרת האנימה "סיילור מון".<ref></ref><ref></ref> ב-30 ביולי, השיר פורסם כסינגל רשמי ונשלח לרדיו אורבני, שם זכה להשמעות מרובות.<ref></ref>

== הצלחה מסחרית ==
"Mamushi" הופיע לראשונה במקום השישים-ושמונה במצעד הבילבורד הוט 100 בארצות הברית עם יותר מ-7.3 מיליון השמעות ו-1,000 הורדות דיגיטליות שנמכרו בשבוע הפתיחה שלו. הוא גם הופיע לראשונה במקום השמונה-עשר במצעד שירי הראפ ובמקום העשרים-ואחד במצעד שירי ה-R&B/היפ-הופ. הוא היה לכניסה הראשונה אי-פעם של צ'יבה בהוט 100.<ref></ref> בשבוע העוקב, הוא דורג במקום הראשון במצעד שירי העולם הדיגיטליים והיה לראשון של השניים שהצליח לעשות זאת.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|30 ביולי 2024
|סטרימינג • הורדה דיגיטלית
|הוט גירל • האחים וורנר
|style="text-align:center;"|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2024
קטגוריה:סינגלים מ-2024
קטגוריה:שירי מייגן די סטליון
קטגוריה:דואטים
קטגוריה:שירים באנגלית
קטגוריה:שירים ביפנית
קטגוריה:שירים מרובי שפות
קטגוריה:שירים שנכתבו על ידי מייגן די סטליון
קטגוריה:סינגלים בהוצאת וורנר מיוזיק גרופ